Държавен вестник, бр. 44, 2022 г., стр. 39

БРОЙ  44	
Д Ъ Р Ж А В Е Н  В Е С Т Н И К 	
СТР.  39  
63 
 
10.2.4.7.2.    Други горивомерни уреди могат също да се използват вместо сондажни тръби. Те следва да 
отговарят на следните условия: 
 
.1. При пътническите плавателни съдове тези механизми не проникват под горната част на резервоара и 
тяхната неизправност или препълването на резервоарите не позволяват изпускането на гориво. 
 
.2. Забранява се използването на цилиндрични стъклени манометри.  При товарните плавателни съдове 
Администрацията може да разреши използването на манометри за горивомери с плоски стъкла и 
самозатварящи се клапани между манометрите и резервоарите за гориво.  Такива други прибори следва 
да бъдат приети от Администрацията и да се поддържат в добро състояние, за да се гарантира 
постоянното им правилно функциониране при експлоатация. 
 
10.2.4.8. Предприемат се мерки за предотвратяване на свръхналягането в горивните резервоари или във 
всяка част от горивната система, включително и в захранващите тръби.  Всички предпазни клапани и 
въздушни или преливни тръби се отвеждат до безопасно място и, при гориво с температура на 
възпламеняване, по-ниска от 43°C, завършват с ограничители на пламъка в съответствие със 
стандартите, разработени от Организацията. 
 
10.2.4.9. Тръбите за течно гориво и техните клапани и принадлежности са изработени от стомана или 
друг одобрен материал, като може да се допусне ограничено използване на гъвкави тръби на места, 
които Администрацията счита за необходими.  Такива гъвкави тръби и накрайници трябва да са 
изработени от одобрени огнеупорни материали с подходяща здравина и конструкцията им е одобрена от 
Администрацията. 
 
. Разпоредби за смазочното масло 
 
10.2.5. Мерките за съхранение, разпределение и употреба на маслото, използвано в смазочните системи 
под налягане, са такива, че да гарантират безопасността на плавателния съд и лицата на борда.  
Мерките, предприети в машинните отделения и, когато е възможно, в спомагателните машинни 
отделения, като минимум съответстват на изискванията 10.2.4.1 и от 10.2.4.4 до 10.2.4.8 с изключение на 
това че: 
 
.1. това не преустановява използването на наблюдателни стъкла в смазочните системи, при условие че 
те са били подложени на изпитване и е доказано, че имат приемливо равнище на противопожарна 
устойчивост; 
 
.2. в машинните отделения могат да се допуснат смукателни тръби, ако са оборудвани с подходящи 
механизми за затваряне; и 
 
.3. резервоари за съхранение на смазочно масло с вместимост, по-малка от 500 l, могат да бъдат 
разрешени без дистанционно управлявани клапани, както е посочено в 10.2.4.5. 
64 
 
 
 
 
. Мерки за други запалими масла 
 
10.2.6. Мерките, които се вземат за съхранение, разпределение и използване на други запалими масла, 
използвани под налягане в енергийните трансимисионни системи, управляващите и активиращи системи 
и системите за отопление, следва да осигуряват безопасността на плавателния съд и лицата на борда.  В 
местата, където са налице средства за възпламеняване, тези системи съответстват най-малко на 
изискванията на 10.2.2.4 и 10.2.4.7 и на изискванията на  10.2.4.8 и 10.2.4.9 по отношение на здравината и 
конструкцията. 
 
. Мерки в машинните отделения 
 
10.2.7. В допълнение към изискванията от 10.2.1 до 10.2.6, системите за течно гориво и смазочни масла 
трябва да отговарят на следните изисквания: 
 
10.2.7.1. Когато ежедневно обслужваните резервоари за гориво се пълнят автоматично или чрез 
дистанционно управление, следва да се осигурят средства за предотвратяване на преливни разливи. 
 
10.2.7.2. Друго оборудване, което автоматично обработва запалимите течности, като пречистватели на 
течно гориво, които, когато е възможно, следва да бъдат инсталирани в специално пространство, 
предназначено за пречистватели и техните нагреватели, следва да има механизми за предотвратяване 
на разливи при препълване. 
 
10.2.7.3. Когато ежедневно обслужваните резервоари за течно гориво или утаителни резервоари са 
оборудвани с отоплителни уредби, следва да се осигури сигнализация за висока температура, ако 
температурата на възпламеняване на горивото може да бъде достигната поради повреда на 
термостатичния контрол.